Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2007 M. VASARIO 13 D. NUTARIMO NR. 189 „DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ EUROPOS ŽEMĖS ŪKIO FONDO KAIMO PLĖTRAI PRIEMONIŲ ĮGYVENDINIMĄ, PASKYRIMO“ PAKEITIMO

2018 m. rugpjūčio 13 d. Nr. 809

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2007 m. vasario 13 d. nutarimą Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“:

1. Pakeisti 3.4 papunktį ir jį išdėstyti taip:

„3.4. Aplinkos apsaugos departamentas prie Aplinkos ministerijos – už patikrų atlikimą ir pažymų, kad valda per 36 mėnesių laikotarpį nuo tos dienos, kurią tie reikalavimai tampa privalomi tai valdai, atitinka 1991 m. gruodžio 12 d. Tarybos direktyvos 91/676/EEB dėl vandenų apsaugos nuo taršos nitratais iš žemės ūkio šaltinių (OL 2004 m. specialusis leidimas, 15 skyrius, 2 tomas, p. 68), su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamentu (EB) Nr. 1137/2008 (OL 2008 L 311, p. 1), reikalavimus, išdavimą subjektams, laikantiems daugiau kaip 300 SG (sąlyginių gyvulių) ir gaunantiems paramą pagal EŽŪFKP priemonės „Žemės ūkio valdų modernizavimas“ pirmąją veiklos sritį;“;

2. Pakeisti 3.8 papunktį ir jį išdėstyti taip:

„3.8. Valstybės įmonė Valstybinių miškų urėdija (toliau – VĮ Valstybinių miškų urėdija):

3.8.1. už miško želdinimo ir žėlimo projektų įveisiant miškus įvertinimą ir tvirtinimą subjektams, siekiantiems paramos pagal EŽŪFKP priemones;

3.8.2. už miško želdinimo ir žėlimo projektų atkuriant pažeistus miškus įvertinimą ir tvirtinimą subjektams, siekiantiems paramos pagal EŽŪFKP priemones;

3.8.3. už duomenų teikimą ir pažymų išdavimą subjektams, siekiantiems paramos pagal EŽŪFKP priemones:

3.8.3.1. apie kitų, ne VĮ Valstybinių miškų urėdijos, valdytojų miškų priskyrimą gaisrų rizikos laipsniams;

3.8.3.2. apie stichinių nelaimių paveiktus kitų, ne VĮ Valstybinių miškų urėdijos, valdytojų miškus;

3.8.3.3. apie gaisro paveiktus kitų, ne VĮ Valstybinių miškų urėdijos, valdytojų miškus;“.

Ministras Pirmininkas	Saulius Skvernelis

Žemės ūkio ministras	Giedrius Surplys